**Kort om tilskot til utvikling av sosiale tenester i Nav-kontoret**

Tilskotsordninga skal bidra til å skape eit heilskapleg og samordna tenestetilbod tilpassa behova til brukarane.

**Frist for å søkje tilskot**

Søknadsfristen er 1. februar 2025.

**Kva er føremålet med tilskotsordninga?**

Føremålet er å stimulere til utvikling av dei sosiale tenestene og tiltaka i kommunane etter sosialtenestelova.

Sosialtenestelova har som formål å betre levekåra for dei vanskelegstilte, og skal

* bidra til sosial og økonomisk tryggleik slik at den enkelte får høve til å leve og bu sjølvstendig, fremje overgang til arbeid, sosial inkludering og aktiv deltaking i samfunnet
* bidra til at utsette barn og unge og familiane deira får eit heilskapleg og samordna tenestetilbod
* bidra til likeverd, likestilling og førebyggje sosiale problem

Gjennom nye arbeidsmetodar og samarbeidsformer, skal innbyggjarane i kommunen oppleve auka kvalitet i tenestene og ei betring av levekåra.

Det overordna målet med tilskotsordninga er å skape eit heilskapleg og samordna tenestetilbod tilpassa behovet til brukarane.

Det blir ikkje gitt tilskot til:

* Implementering av ferdig utvikla metodar og arbeidsmåtar.
* Søknader som berre beskriv kapasitetsauke i tenesta.

**Målgruppe for tiltaka**

Målgruppa for ordninga er sosialt og økonomisk vanskelegstilte som har behov for sosiale tenester, og andre som står i fare for å kome i ein vanskeleg livssituasjon.

**Kven kan søkje om tilskot?**

Nav-kontor kan søkje om tilskot til utvikling av dei sosiale tenestene.

**Kva område er prioriterte i 2025?**

Følgjande utviklingsområde vil bli særskilt prioriterte i 2025:

Barnefamiliar, ungdom og bustadsosialt arbeid er særleg prioriterte område.

Vidare er prioriterte område:

* Heilskapleg og samordna tenestetilbod tilpassa behovet til brukarane.
* Arbeid med innvandrarar og langtidsmottakarar av sosiale tenester.
* Samarbeid mellom tenester mellom anna under straffegjennomføring og sikring av sårbare overgangar, mellom anna etter gjennomført straff, mellom utdanning og arbeidsliv og mellom ulike tenester som barnevernet og Nav.
* Førebygging og/eller tidleg innsats.

**Kor stort er tilskotet?**

Det blir gitt inntil 750 000,- kroner per 100 prosent stilling.

Som følgje av at stillingsbeløpet vart justert opp blir det ikkje tildelt kompetansemidlar i 2025.

Sjølv om den totale ramma for tilskotet har auka, er det færre midlar til nye stillingar og tiltak enn det var i 2024.

**Rapportering**

Fristen for status- og rekneskapsrapportering er 1. februar 2026.

**Tidsperiode for tilskot**

Tilskot blir primært gitt for eitt år frå oppstartsdato, men det kan givast i inntil 36 månader til same tiltak.

**Søknad**

Kontakt statsforvaltaren i fylket ditt viss du har spørsmål eller treng rettleiing. Utfylt søknad blir signert og sendt til statsforvaltaren.

[Søk tilskot](https://www.nav.no/no/samarbeidspartner/andre-samarbeidspartnere/slik-gjor-du-det/tilskudd-til-utvikling-av-sosiale-tjenester-i-nav-kontoret/S%C3%B8knadsskjema%202023%20nynorsk%20.docx)

Kontakt statsforvaltaren i fylket ditt

|  |  |
| --- | --- |
| E-postadresse | Telefonnummer |
| Statsforvaltaren i Agder | 37 01 75 00 |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Tips til kontor som ønskjer å søkje

**Om rettleiing og inspirasjon**

* Kontakt statsforvaltaren i fylket ditt viss du har spørsmål eller treng rettleiing.
* Det blir tilbode søknadsstøtte til alle Nav-kontor. Påmelding til informasjonsmøte 18 desember :  <https://delta.nav.no/event/c5b50770-a084-4ead-831b-865c0846b4e9.> (Gjennomføring av søknadsstøtta gir ingen prioritet når søknadene blir vurderte, alle søknadene blir vurderte på likt grunnlag.)
* Sjå eiga side på Navet (intranettet) «Tilskot til utvikling av dei sosiale tenestene i Nav-kontoret» for inspirasjon og informasjon om og frå tilskotsmottakarar.
* Sjå eigne sider på nav.no om Navs FoU plan 2021-2025 og programnotatet for sosiale tenester, <https://www.nav.no/no/nav-og-samfunn/kunnskap/fou-midler/fou-i-nav2>

**Om utarbeiding av tiltaket**

* Ha ei brukarorientert tilnærming til utviklingsarbeidet.
* Planlegg for implementering frå start.
* Ha ei god forankring, organisering og tydeleg plan(ar).
* Bruk levekårsutfordringar i kommunen som bakteppe for søknaden.
* Bruk utviklingstilskotet som eit verkemiddel i arbeidet med det samla velferdsansvaret til kommunen.

**Om overordna fokus**

* Sjå utviklingstilskotet i samanheng med arbeidet i kommunen med FNs berekraftsmål, barnekonvensjonen og liknande.
* Planlegg for implementering av aktuell nyare lovgiving
* Planlegg for utviklingsarbeid som er forankra i relevante nasjonale satsingar og strategiar.